A wata takardar sanarwar manema labarai da Shugaban Dandalin yada labarai na Harkar Musulunci, Ibrahim Musa, ya rarraba wa manema labarai, Harkar Musulunci ta ce lambobin layukan wayar tafi-da-gidanka da suke bude a koyaushe ga iyalan Shehin Malamin, a yanzu duk a rufe suke tun da jijjifin safiyar jiya, lokacin da aka dauko shi da karfin tsiya daga inda da ake tsare da shi a Abuja.
